Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Amapinda 8:1-36
8 Bushe amano tayabilikisha,+ no mucetekanya bushe tausansula ishiwi lya uko?+2 Yeminina apasansuka,+ pa mbali ya nshila, na pa masansa ya nshila.3 Ku mbali ya mpongolo, apo bengilila mu musumba,+ apa kwingilila pa miinshi e po yabilikishisha, ayati:+4 “Mwe bantu, ni mwe ndeita, ne shiwi lyandi lilebilikisha ku bana ba bantu.+5 Mwe bapelwa mano, beni abacenjela;+ na imwe mwe bawelewele, beni no mutima wa mano.+6 Umfweni, pantu ndelanda pa fintu ifyacindamisha,+ kabili ndesosa pa bulungami.+7 Pantu icine e co akanwa kandi katepelesha;+ kabili ububifi ca bunani ku milomo yandi.+8 Amashiwi yonse aya mu kanwa kandi yalilungama.+ Tamwaba icapotama nangu icapondama.+9 Fyonse fyalilungama ku wa mucetekanya, kabili fyalyololoka ku basanga ukwishiba.+10 Pa kufunda kwandi na pali silfere, salenipo ukufunda, kabili pa kwishiba kwandi na pali golde iyawamisha, salenipo ukwishiba.+11 Pantu amano yaliwama ukucila bakorali,+ na fyonse ifyo abantu batemwisha tafingafikako.+12 “Ine, ne mano, nalicenjela+ kabili nalisanga ukwishiba no kulingulula.+13 Ukutiina Yehova e kupata ububi.+ Amatutumuko ne cilumba+ ne nshila ibi na kanwa+ kalanda ifyabipa nalifipata.14 Ndapanda amano+ kabili nalikwata na mano yene yene.+ Ine nalikwata umucetekanya;+ na maka.+15 Nine nenga ishamfumu shileteka, no kuti abalashi baleshika fipope mu bulungami.+16 Nine nenga bacilolo babe bacilolo,+ no kuti bashimucindikwa bonse bapingule mu bulungami.+17 Abantemwa na ine nalibatemwa,+ kabili abamfwaya e bansanga.+18 Ifyuma no bukata fyaba kuli ine,+ ifya bupyani ifyauma umutengo no bulungami.+19 Ifisabo fyandi fyaliwama ukucila golde, nangu fye ni golde iyalopololwa, ne fya kulobolola fyandi fyacila silfere iyawamisha.+20 Nyenda mu nshila ya bulungami,+ pa kati ka misebo ya bupingushi,+21 ku kulenga abantemwa babe ne fyuma;+ kabili njisusha amatala yabo.+22 “Yehova alimpangile, nine wa kubalilapo pali fyonse ifyo apangile,+ nine wa ntanshi pa milimo yakwe iya ku kale.+23 Ukufuma umuyayaya nalisansabikwa,+ ukufuma pa kutendeka, ukufuma pa nshita isonde talilabako.+24 Ilyo tapalaba bemba e lyo nafyelwe kwati ni ku wakomwa ifumo,+ ilyo tapalaba no tumfukumfuku utwakwatisha amenshi.25 Ilyo impili shali tashilashimpwa,+ ilyo utupili tatulabako, e lyo nafyelwe kwati ni ku wakomwa ifumo,26 ninshi talapanga ne sonde+ ne mpanga ne loba lya pa muulu wa mushili wa pano isonde.+27 Ilyo apekenye imyulu, e ko nali;+ na lintu apakwile imipaka yashinguluka pa muulu wa menshi ayengi,+28 ilyo aikeshe amakumbi mu muulu,+ ilyo aikeshe utumfukumfuku twa bemba,+29 ilyo abikile icipope kuli bemba ukuti amenshi yepula pa cebo cakwe,+ ilyo abikiile amashintililo ye sonde icipope,+30 ninshi ndi nankwe, ngo waishibisha imilimo,+ kabili nine atemenwe+ nga nshi inshiku shonse, na ine naleanga ku cinso cakwe inshita yonse,+31 naleanga pa mulandu we sonde lyakwe,+ kabili abana ba bantu e bo natemenwe.+32 “E ico nomba, mwe bana, umfweni kuli ine; cine cine balipaalwa abasunga amafunde yandi.+33 Umfweni ukusalapula no kuba aba mano,+ kabili mwiba ne misuula nangu panono.+34 Alishuka umuntu uumfwa kuli ine pa kuba uwalola ilyo ali pa fiibi fyandi ubushiku no bushiku, pa kulinda pa nceshi sha pa minshi yandi.+35 Pantu uwansanga akasanga umweo,+ no kumona ipaalo ukufuma kuli Yehova.+36 Lelo uwafilwa ukunsanga afyenga umweo wakwe;+ bonse abampata icine cine e batemwa imfwa.”+
bem_Latn bem_Latn bem_Latn bem_Latn